LIETUVOS RESPUBLIKOS APLINKOS MINISTRAS

ĮSAKYMAS

DĖL FINANSAVIMO LĖŠŲ, IŠMOKĖTŲ PROJEKTO NR. VP 3-1.4-AM-02-V-01-008 VYKDYTOJUI VALSTYBINEI SAUGOMŲ TERITORIJŲ TARNYBAI PRIE APLINKOS MINISTERIJOS, GRĄŽINIMO

2016 m. spalio 27 d. Nr. D1-711

Vilnius

Vadovaudamasis Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 5.2.3 ir 8.1 papunkčiais, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 188¹ ir 188² punktais, 198.2 papunkčiu, atsižvelgdamas į Lietuvos Respublikos aplinkos ministerijos Aplinkos projektų valdymo agentūros (toliau – Agentūra) 2016 m. rugsėjo 8 d. pažeidimo tyrimo išvadą Nr. VP3-1.4-AM-02-V-01-008/IT02 (pažeidimo unikalus kodas R1828/APVA/VP3-1.4-AM-02-V/0006), kurioje nustatyta, kad atlikus projekto vykdytojo Valstybinės saugomų teritorijų tarnybos prie Aplinkos ministerijos (toliau – projekto vykdytojas) vykdomo projekto „Saugomų teritorijų tvarkymas II etapas“ (projekto Nr. VP3-1.4-AM-02-V-01-008) (toliau – Projektas) patikrą vietoje nustatyta, kad nesutampa sumontuotų ir atliktų darbų aktuose užfiksuotų elektrinių radiatorių skaičius, todėl pažeistas Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių, patvirtintų Lietuvos Respublikos Vyriausybės 2007 m. spalio 31 d. nutarimu Nr. 1179 „Dėl Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių patvirtinimo“, 8.4 papunktis, 2014 m. sausio 6 d. Bitininkystės ekspozicijų komplekso įrengimo darbų pirkimo – pardavimo sutarties Nr. F4-2014-02 13.2. papunktis, taip pat į Agentūros 2016 m. rugsėjo 8 d. raštu Nr. (29-2-7)-APVA-902 „Informacija apie nustatytą pažeidimą ir siūlymai dėl tolesnių veiksmų“ pateiktą informaciją, kad bendra netinkamų finansuoti išlaidų suma – 233,38 Eur (du šimtai trisdešimt trys eurai 38 centai), iš jų 198,37 Eur (šimtas devyniasdešimt aštuoni eurai 37 centai) Europos Sąjungos fondų lėšos, 35,01 Eur (trisdešimt penki eurai, 01 centas) Lietuvos Respublikos valstybės biudžeto lėšos bei siūlymą susigrąžinti Projekto vykdytojui išmokėtų lėšų dalį:

1. N u s t a t a u:

1.1. lėšų pervedimo būdu grąžintiną Projekto vykdytojui išmokėtą lėšų sumą –233,38 Eur (du šimtai trisdešimt trys eurai 38 centai), iš jų 198,37 Eur (šimtas devyniasdešimt aštuoni eurai 37 centai) Europos Sąjungos fondų lėšos, 35,01 Eur (trisdešimt penki eurai, 1 centas);

1.2. Projekto vykdytojas šio įsakymo 1.1 papunktyje nurodytas grąžintinas lėšas per 90 (devyniasdešimt) kalendorinių dienų nuo šio įsakymo įsigaliojimo dienos privalo grąžinti į Aplinkos ministerijos biudžetinę sąskaitą Nr. LT634010042400060063;

1.3. kai Projekto vykdytojas vėluoja grąžinti šio įsakymo 1.1 papunktyje nurodytas lėšas per nustatytą terminą, moka delspinigius, kurių dydį kas ketvirtį nustato Lietuvos Respublikos finansų ministras;

1.4. šis įsakymas įsigalioja kitą dieną po paskelbimo Teisės aktų registre.

2. Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Aplinkos ministras	Kęstutis Trečiokas